Boido apygarda (Nebraska)

Boido apygarda () – Jungtinių Amerikos Valstijų apygarda, esanti Nebraskos šiaurinėje dalyje. Pagal 2022 m. duomenis, Boido apygardoje gyveno 1741 žmonės. Boido apygardos būstinė yra įsikūrusi Bjuto gyvenvietėje. Apygarda įsikūrusi į pietus nuo Pietų Dakotos, į vakarus nuo Nokso apygardos, į šiaurė nuo Holto apygardos ir į rytus nuo Kija Pahos apygardos. Per apygardos pietinę sieną teka Kija Pahos upė. Apygardos rytinėje dalyje yra Monovio kaimas, garsėjantis tuo, kad jame gyvena tik viena gyventoja.

Istorija 
Boido apygarda įkurta 1891 m. Pavadinta pagal Džeimsą E. Boidą, Nebraskos septintąjį gubernatorių.

Didžiausios gyvenvietės 

 Spenseris (395 gyv. 2023 m.)
 Bjutas (266 gyv.)
 Linčas (190 gyv.)
 Neiperis (86 gyv.)
 Bristou (67 gyv.)
 Anoka (13 gyv.)
 Grousas (3 gyv.)
 Monovis (1 gyv.)

Gyventojai 
2021 m. duomenimis Boido apygardoje gyveno 93 % baltųjų, 3,31 % indėnų, 0,61 % mišrios rasės, 0,28 % afroamerikiečių, 0,22 % azijiečių ir 2,54 % lotynoamerikiečių kilmės gyventojų.

Šaltiniai 

Nebraskos apygardos